## ZADANIE 15

V textovom súbore (*jedla.txt*) sú uložené informácie o označených jedlách v školskej jedálni na nasledujúci deň. Informácia o jednom stravníkovi a jeho výbere je v jednom riadku. Na začiatku je číslo študenta za ním sa nachádza jedna medzera a potom jeden znak označujúci farebné označenie jedla (z-zelená, c- červená, m – modrá, h - hnedá). Vytvorte program, ktorý:

* z textového súboru zistí celkový počet jedál na nasledujúci deň
* spočíta počet jednotlivých jedál a vypíše ich počty (zvlášť jednotlivé farby)
* Zistí, či si niektoré jedlo neobjednalo menej ako 20 ľudí, pretože pre menší počet sa kuchárkam neoplatí jedlo pripravovať.
* Vypíše čísla stravníkov, ktorí si označili jedlo ktoré sa nebude variť, pretože si ho vybralo menej ako 20 ľudí a teda ich musíme na to upozorniť.

## ZADANIE 16

Tajná služba zašifrovala text (*sifro.txt*) tak, že každý znak nahradila nejakým iným. V textovom súbore *frekv.txt* sa nachádza frekvenčná tabuľka pôvodného textu. V každom riadku je jeden znak, potom medzera a počet jeho výskytov v pôvodnom texte. Vytvorte program, ktorý bude dešifrovať text nasledovným spôsobom:

* načíta frekvenčnú tabuľku znakov do pamäte
* zistí frekvenčnú tabuľku pre zašifrovaný text
* odšifruje text a vypíše ho na obrazovku
* kľúč, podľa ktorého sme rozšifrovali text uloží do textového súboru kluc.txt