**ZADANIE 1**

Medzinárodná svetová športová organizácia vyhlásila celosvetové preteky v skoku do diaľky amatérov. Každý súťažiaci mal päť pokusov. Vyhral súťažiaci, ktorý skočil najďalej v rámci svojich piatich pokusov. Športové výsledky všetkých zúčastnených sa spojili do jediného textového súboru **skok\_do\_dialky.txt**. Každý riadok súboru **skok\_do\_dialky.txt** mal nasledujúci formát:

Meno kod\_krajiny vykon1 vykon2 vykon3 vykon4 vykon5, pričom meno je jednoslovné (neobsahuje medzery), kód krajiny pozostáva z troch veľkých písmen anglickej abecedy a výkony sú celé čísla (sú od seba oddelené medzerou).

Ukážka vstupného súboru:

Phatner CAN 568 570 580 575 560

Nerenko RUS 580 578 550 573 570

Rantito ITA 555 558 560 560 564

Vytvorte program, ktorý:

* vypíše zoznam krajín, z ktorých boli športovci účastníkmi súťaže
* vypíše počty súťažiacich z jednotlivých krajín
* vypíše meno celkového víťaza – kto skočil najďalej. Ak ich bolo viac, vypíše všetkých

**ZADANIE 2**

V textovom súbore **hlasovanie\_1.txt** (k dispozícii je aj súbor **hlasovanie\_2.txt**) je uložený priebeh

SMS hlasovania divákov v reality show. V každom riadku je uložené práve jedno telefónne číslo, na ktoré prišla SMS-ka. Diváci mohli hlasovať na čísla 5220 až 5229. Organizátor súťaže chce jednotlivým súťažiacim poskytnúť informáciu, v akom časovom slede (poradí) dostali oni SMS. Z týchto informácií môže súťažiaci zistiť, či mu posielali SMS skôr v úvode súťaže alebo napr. v závere.

Ukážka časti vstupného textového súboru **hlasovanie\_1.txt**:

5225

5227

5225

5224

5225

5227

Vytvorte program, ktorý:

* zistí a vypíše celkový počet zaslaných SMS
* vytvorí textový súbor 5220.txt, kde na samostatných riadkoch budú poradové čísla zaslaných SMS z celého hlasovania, ale len tie, ktoré dostal súťažiaci 5220
* vytvorí textové súbory 5221.txt až 5229.txt s poradovými číslami zaslaných SMS z celého hlasovania, ktoré dostal daný súťažiaci.

Ukážka časti výstupného textového súboru **5225.txt** k časti vstupného súboru z predchádzajúcej ukážky:

1

3

5

**Otázky:**

1. Čo sa stane, ak niektorý zo súťažiacich nedostal žiaden hlas?