**ZADANIE 39**

Napíšte program pre dopravnú políciu, ktorý bude evidovať vodičov, ktorí sa dopustili dopravného priestupku a sumu za priestupok, ktorú majú uhradiť.

1. Načítajte meno vodiča a sumu za priestupok. Suma môže byť vyjadrená aj záporným číslom, čo znamená zaplatenie pokuty.
2. Ak sa vodič so zadaným menom v súbore **pokuty.txt** nenachádza, pripíše sa jeho údaj na koniec súboru.
3. Ak sa vodič so zadaným menom v súbore nachádza, upraví sa stav jeho pokuty.
4. Ak hodnota pokuty dosiahne 0, vodič bude zo súboru vymazaný.

**ZADANIE 40**

V textovom súbore **text\_kod.txt** je zakódovaná textová informácia v neznámej číselnej sústave. Každé písmeno je reprezentované 8 miestnym kódom. Zistite o akú číselnú sústavu s minimálnym možným základom ide. Napíšte program, ktorý:

1. prevedie každý 8 miestny kód zo súboru do desiatkovej sústavy
2. zistí znak z ASCII tabuľky, ktorý vypíše na obrazovku.
3. Predchádzajúce dva kroky zopakujte pre všetky kódy v súbore.